LICENCFELTÉTELEK MICROSOFT SZOFTVERHEZ
MICROSOFT ACTIVESYNC 4.5
A jelen dokumentumban foglalt licencfeltételek kötelező megállapodást tartalmaznak a Microsoft Corporation (vagy az Ön lakhelyétől függően egy társvállalata) és Ön között. Kérjük, figyelmesen olvassa el ezen feltételeket. A feltételek a fent megnevezett szoftverre vonatkoznak – ideértve azt az adathordozót (ha van ilyen), amelyen Ön a szoftvert megkapta. A feltételek a szoftverhez tartozó bármely Microsoft:
•	frissítésre,
•	bővítésre, valamint
•	terméktámogatási szolgáltatásra
is vonatkoznak, kivéve, ha ezen elemeket más feltételek kísérik. Ilyen esetben az utóbbi feltételek érvényesek.
A szoftver használatával Ön elfogadja a jelen feltételeket. Amennyiben Ön nem fogadja el a feltételeket, úgy ne használja a szoftvert.
Ha elfogadja a jelen licencfeltételeket, úgy azok az alábbiakban ismertetett jogokat biztosítják Önnek.
1.	TELEPÍTÉSI ÉS HASZNÁLATI JOGOK. Ön a szoftver egy példányát telepítheti és használhatja a székhelyén vagy telephelyén levő minden olyan számítógépen, amelyet Ön szoftver- és adatátvitelre használ Microsoft operációs rendszert futtató hordozható készülékekkel. 
2.	Ez a szoftvertermék a következő Microsoft operációs rendszerek valamelyikét futtató számítógéppel való használatra készült: Windows 2000 a 4. szervizcsomaggal; Windows Server 2003 az 1. szervizcsomaggal; Windows Server 2003 az 1. szervizcsomaggal Itanium alapú rendszerekhez; Windows Server 2003, Standard x64 Edition; Windows XP Home Edition; Windows XP Professional Edition; Windows XP Media Center Edition; Windows XP Professional x64 Edition; Windows XP az 1. szervizcsomaggal; Windows XP a 2. szervizcsomaggal; Windows XP Tablet PC Edition. Ez a szoftvertermék az alábbi, hordozható rendszerekre készült operációs rendszerekkel kompatibilis:
i.	Windows Mobile 2003
ii.	Windows Mobile 2003 Second Edition
iii.	Windows Mobile 5.0
iv.	Windows Mobile 5.0 Messaging és Security Feature Pack csomaggal
v.	Windows Mobile 6
vi.	Windows Embedded CE 6.0
3.	A LICENC TERJEDELME. Ön csak a szoftver licencét szerezte meg, a tulajdonjogát nem. A jelen szerződés csupán meghatározott jogokat biztosít Önnek a szoftver használatára. A Microsoft minden egyéb jogot fenntart. Feltéve, hogy az alkalmazandó jogszabályok ezen korlátozások ellenében nem biztosítanak Önnek több jogot, Ön a szoftvert csak a jelen szerződésben kifejezetten engedélyezett módon használhatja. Ennek során Önnek be kell tartania a szoftver minden olyan technikai korlátozását, amely annak csak meghatározott módokon történő használatát teszi lehetővé. Önnek be kell tartania az alábbi korlátozásokat:
•	nem kerülheti meg a szoftver bármely technikai korlátozását;
•	nem fordíthatja és nem fejtheti vissza a szoftvert, továbbá nem elemezheti annak belső felépítését, kivéve akkor és csak olyan mértékben, ahogy azt az alkalmazandó jogszabályok ezen korlátozással ellentétben kifejezetten megengedik;
•	nem készíthet több másolatot a szoftverről, mint amennyit a jelen szerződés meghatároz vagy amennyit az alkalmazandó jogszabályok ezen korlátozás ellenében megengednek;
•	nem teheti közzé a szoftvert mások általi másolás céljából;
•	a szoftvert nem adhatja kölcsön, bérbe vagy lízingbe; valamint
•	kereskedelmi szoftverbefogadási (hosting) szolgáltatást sem nyújthat vele.
4.	BIZTONSÁGI MÁSOLAT. A szoftverről egyetlen biztonsági másolat készíthető. Ezt Ön kizárólag a szoftver újratelepítésére használhatja.
5.	DOKUMENTÁCIÓ. Saját, belső tájékoztatási célra az Ön belső hálózatához érvényes hozzáférési engedéllyel rendelkező bármely személy lemásolhatja és használhatja a dokumentációt.
6.	ÁTRUHÁZÁS HARMADIK FÉLRE. A szoftver első felhasználója közvetlenül átruházhatja azt és a jelen szerződést egy harmadik félre. Az átruházás előtt a másik félnek el kell fogadnia, hogy ez a szerződés vonatkozik az átruházásra és a szoftver használatára. Az első felhasználónak készüléktől különálló átruházás előtt el kell távolítania a szoftvert a készülékről. Az első felhasználó nem őrizhet meg semmiféle másolatot.
7.	EXPORTKORLÁTOZÁSOK. A szoftver az Amerikai Egyesült Államok exportszabályozásának hatálya alá tartozik. Önnek be kell tartania minden hazai és nemzetközi törvényi előírást és szabályozást, amely a szoftverre vonatkozik. Ezek a törvények magukban foglalják a rendeltetési helyre, a végfelhasználókra és a végfelhasználásra vonatkozó korlátozásokat is. További tájékoztatás a www.microsoft.com/exporting webhelyen olvasható.
8.	TERMÉKTÁMOGATÁSI SZOLGÁLTATÁSOK. Mivel ez a szoftver „adott állapotában” áll rendelkezésre, lehet, hogy nem nyújtunk hozzá terméktámogatási szolgáltatást.
9.	A SZERZŐDÉS KIZÁRÓLAGOSSÁGA. A jelen szerződés, valamint a használt bővítések, frissítések, internet alapú és terméktámogatási szolgáltatások feltételei alkotják a teljes megállapodást a szoftverre és a terméktámogatási szolgáltatásokra vonatkozóan.
10.	ALKALMAZANDÓ JOG.
a.	Az Amerikai Egyesült Államokban. Ha Ön a szoftvert az Amerikai Egyesült Államokban szerezte be, úgy a jelen szerződés értelmezésére és az annak megsértésével kapcsolatos igények tekintetében Washington állam jogszabályai az irányadók, tekintet nélkül a nemzetközi magánjog irányadó jogot megállapító alapelveire. Minden egyéb igény tekintetében az Ön lakhelye szerinti állam törvényei az irányadók, beleértve az állami fogyasztóvédelmi törvényekkel kapcsolatos igényeket, a tisztességtelen versennyel kapcsolatos törvényeket és a szerződésen kívül okozott károk megtérítésének szabályait.
b.	Az Amerikai Egyesült Államokon kívül. Ha Ön a szoftvert bármely más országban szerezte be, úgy az adott ország törvényei az irányadók.
11.	HATÁLYOS JOG. Ezen szerződés bizonyos jogokat határoz meg. Előfordulhat, hogy az Ön országának törvényei egyéb jogokat is biztosítanak Önnek. Önt azon féllel szemben is megillethetik bizonyos jogok, akitől a szoftvert beszerezte. A jelen szerződés nem módosítja az Ön országa által Önnek biztosított jogokat, amennyiben az országának törvényei ezt nem teszik lehetővé.
12.	GARANCIA KIZÁRÁSA. A licenc az „adott állapotú” szoftverhez biztosít Önnek jogokat. Ön a szoftvert saját felelősségére használja. A Microsoft nem nyújt semmiféle kifejezett garanciát, garanciavállalást vagy feltételt. A helyi törvények szerint Ön további fogyasztói jogokkal is rendelkezhet, amelyeket ez a szerződés nem módosíthat. A helyi jogszabályok által megengedett legteljesebb mértékben a Microsoft ezúton elzárkózik a vélelmezett garanciavállalástól az eladhatóságra, az adott célra való alkalmazhatóságra és a jogbitorlás-mentességre vonatkozóan.
13.	JOGORVOSLATOK ÉS KÁROK KIZÁRÁSA ÉS KORLÁTOZÁSA. A Microsofttól vagy beszállítóitól csak közvetlen kár esetén, 5,00 USD erejéig kaphat kártérítést. Ön nem kaphat kártérítést semmiféle egyéb kárért, beleértve a következményi, üzleti haszon elmaradásából eredő, különleges, közvetett vagy járulékos károkat.
Ezen korlátozás vonatkozik:
•	bármely, a szoftverrel, szolgáltatással, harmadik fél webhelyén található tartalommal (beleértve a kódot is) vagy harmadik fél programjával kapcsolatos ügyre;
•	szerződésszegéssel, a garanciális kötelezettségek megsértésével, garanciával vagy feltétellel, fokozott felelősséggel, hanyagsággal vagy más, szerződésen kívül okozott kárral kapcsolatos igényre az alkalmazandó jogszabályok által megengedett legteljesebb mértékben.
A korlátozás akkor is érvényes, ha a Microsoft tudott vagy tudnia kellett volna az ilyen károk bekövetkeztének lehetőségéről. Előfordulhat, hogy a fenti korlátozás azért nem vonatkozik Önre, mert országa nem teszi lehetővé a járulékos, következményi vagy egyéb károkért való felelősség kizárását, illetve korlátozását.